《赠别家兄履约会试 其三》
明代·王宠

徒旅各风气，语笑若为亲。道出齐鲁郊，相逢燕赵人。

山川日非齐，城郭屡经新。驱车太行麓，饮马浊河津。

日暮黄云合，谁当诉苦辛。

作者简介：（1494—1533）明苏州府吴县人，字履仁，后字履吉，号雅宜山人。为蔡羽先生门生，居洞庭三年，既而在石湖之滨读书二十年。由诸生贡入国子监。工书画，行书疏秀出尘，妙得晋法。于书无所不窥。诗刻尚风骨。有《雅宜山人集》。